Ի պատասխան դատավոր Նելլի Բաղդասարյանի հարցին, վկա Զաքարյանն ասաց, որ ամբաստանյալներից ճանաչում է Ալիկ Բանդուրյանին եւ Բդո մականունով հայտնի Արմեն Գասպարյանին (Ալիկի թիկնապահը,-Տ.Խ.): Նա ասաց, որ Ռուսաստանում է եղել, երբ «ինտերնետից» տեղեկացել է դեպքի մասին: Վկան նաեւ ճանաչել է դեպքի օրը սպանված սույն գործով միակ տուժող Մուշեղ Մուշեղյանին՝ որպես Ալիկի վարորդ. «Ես Մուշոյի հետ միշտ կապի մեջ եղել եմ, դեպքից մեկ ամիս առաջ էի խոսել իր հետ, նորմալ ատնաշենիի մեջ ենք եղել: Եկա Հայաստան, իմացա, որ մահացել է ու ֆսյո»,- պատմեց նա: